CELEX: 62009CN0156
Language: el
Date: 2009-05-06 00:00:00
Title: Υπόθεση C-156/09: Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 6 Μαΐου 2009 — Finanzamt Leverkusen κατά Verigen Transplantation Service International AG

1.8.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 180/25
            
         Αίτηση για την έκδοση προδικαστικής αποφάσεως, την οποία υπέβαλε το Bundesfinanzhof (Γερμανία) στις 6 Μαΐου 2009 — Finanzamt Leverkusen κατά Verigen Transplantation Service International AG
   (Υπόθεση C-156/09)
   2009/C 180/43
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzhof
   
      Διάδικοι στην υπόθεση της κύριας δίκης
   
   
      Αναιρεσείον: Finanzamt Leverkusen
   
      Αναιρεσιβαλλόμενη: Verigen Transplantation Service International AG
   
      Προδικαστικά ερωτήματα
   
   
               1.
            
            
               Πρέπει το άρθρο 28β, ΣΤ, πρώτο εδάφιο, της έκτης οδηγίας 77/388/ΕΟΚ του Συμβουλίου, της 17ης Μαΐου 1977 (1), περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών να ερμηνευθεί υπό την έννοια ότι
               
                           α)
                        
                        
                           το αφαιρούμενο από άνθρωπο υλικό χόνδρου (Biopsat), το οποίο παραδίδεται σε επιχείρηση προκειμένου αυτή να προβεί σε κυτταρικό πολλαπλασιασμό και στη συνέχεια να το επιστρέψει ως μόσχευμα στον οικείο ασθενή αποτελεί «ενσώματο κινητό αγαθό» κατά την έννοια της διατάξεως αυτής,
                        
                     
                           b)
                        
                        
                           η αφαίρεση κυττάρων του αρθρικού χόνδρου από το υλικό του χόνδρου και ο εν συνεχεία κυτταρικός πολλαπλασιασμός αποτελούν «εργασίες» επί ενσώματων κινητών αγαθών κατά την έννοια της διατάξεως αυτής,
                        
                     
                           c)
                        
                        
                           η υπηρεσία παρέχεται στον λήπτη «ο οποίος διαθέτει αριθμό φορολογικού μητρώου Φ.Π.Α.» και στην περίπτωση που η υπηρεσία αυτή αναφέρεται στο τιμολόγιο του παρέχοντος την υπηρεσία χωρίς να υπάρχει ρητή έγγραφη συμφωνία σχετικά με τη χρήση της;
                        
                     
         
               2.
            
            
               Σε περίπτωση αρνητικής απαντήσεως σε κάποιο από τα προηγούμενα ερωτήματα: πρέπει το άρθρο 13, Α, παράγραφος 1, στοιχείο γ', της έκτης οδηγίας 77/388/ΕΟΚ του Συμβουλίου, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών να ερμηνευθεί υπό την έννοια ότι η αφαίρεση κυττάρων του αρθρικού χόνδρου από το υλικό χόνδρου που έχει αφαιρεθεί από άνθρωπο και ο εν συνεχεία κυτταρικός πολλαπλασιασμός αποτελούν «παροχή ιατρικής περιθάλψεως» μόνο στην περίπτωση που τα κύτταρα που προκύπτουν από τον κυτταρικό πολλαπλασιασμό εμφυτεύονται πάλι στον δότη;
            
         
      (1)  ΕΕ L 145, σ. 1.